text: Listaframsýning letur upp í Saltangará í morgin í sambandi við mentanarvikuna
text: #000001
text: Í samband við mentanarvikuna í Runavíkar kommunu letur ein fjølbroytt listaframsýning upp í Hæddini á Heiðavegi 19 í Saltangará í morgin.
text: #000002
text: Eyðun av Reyni, f. 1951, hevur ein ávísan spontanan naivstiskan stíl við sínum litvøkru náttúrumyndum. Hann varð útbúgvin á Danish Academy of Arts í 1979. Eyðum hevur havt eina røð av sýningum, bæði í Føroyum og eisini uttanlands.
text: #000005
text: Øssur Jóhannesen, f. 1970, er glyvramaður búsitandi í Keypmannahavn. Hansara list fevnir um alt frá myndlist, tónleik og komponering. Myndirnar hjá Øssur variera frá ekspressiónistiskum úttrykki til skapandi náttúrumyndir. Longu sum ungur hevði Øssur sjálvstøðuga myndlistaframsýning í Listasavninum í 90’unum. Og hevur síðani havt nógvar framsýningar bæði í Føroym og uttanlands.
text: #000006
text: Kári Svensson, f.1954, er frá Havn. Hann hevur ein stíl innan fyri tað abstrakta ekspressiónistiska spektrið við teimum eyðkendu litunum. Kári hevur málað síðani hann var ungur, og hevur verið við á ólavsøkuframsýningini í 1978. Hann hevur sýnt myndir fram bæði í Føroyum og uttanlands.
text: #000008
text: Beinta Dánialsdóttir, f. 1978, arbeiðir við myndlist. Gekk á listaháskúla í Danmark í 1998, har hon hevði grafik og leir á linju. Hennara stílur innan myndlistina fevnir einamest um koloristiskar og hálvabstraktar myndir. Beinta hevur havt nakrar framsýningar gjøgnum árini, og hevur myndprýtt Føroya Tele bygningini í Runavík við glærlist.
text: #000009
text: Vónbjørt Vang, f. 1974, er úr Syðrugøtu, ger spennandi pappírskollasjur burtur úr burturbeindum bókasavnstilfari, gomlum bókum og tíðarritum. Sum bókavørður og rithøvundur hevur hon eitt serligt tilknýti til pappír og bøkur. Gjøgnum kollasjulistina kannar hon, hvussu fortíðarinnar visuellu og semantisku samleikar kunnu fáa nýggjar týdningar, tá teir verða settir í nýggjar samanhangir. Vónbjørt er útbúgvin bachelor í listaligum arbeiði frá Setrinum.
text: #000010
text: Søgulig hús í Vestmanna sett til sølu
text: #000014
text: Lavrov: Vesturheimurin er farin í kríggj móti okkum
text: #000015
text: Rúna Brimnes Hoydal helt bestu snarrøðuna
text: #000016